wickkiey/tamil-wikipedia-chunked huggingface dataset:
# சதா நாசர்

## வழக்குகள்

நாசரின் வாடிக்கையாளர்களாக சனாவின் நடுவண் சிறையிலுள்ள பெண் கைதிகள் உள்ளனர். 2005 ஆம் ஆண்டில், நாசர் ஒரு இளம் பெண் கைதிக்கு ஆதரவாக வந்தார். அவர் தன் கணவரைக் கொன்றதாக குற்றம் சாட்டப்பட்டார். அவர் 16 வயது சிறுமியாக இருந்தபோதிலும் மரண தண்டனை விதிக்கப்பட்டார். சிறையில் காவலாளியால் பாலியல் பலாத்காரம் செய்யப்பட்டதாகக் கூறப்படும் சிறுமி சிறையில் கர்ப்பமானார். மரணதண்டனை நிறைவேற்றப்படுவதற்கு சில நிமிடங்களுக்கு முன்னர் சனாதிபதியின் உத்தரவு சிறுமியின் உயிரைக் காப்பாற்றியது.  
இவர் யெமனில் நடக்கும் குழந்தை திருமணங்களை எதிர்ப்பவர். இவர் 2008 ஏப்ரலில் 10 வயதான நுஜூத் அலிக்காக வழக்காடினார். அவர் ஒரு நடுத்தர வயது ஆணிடமிருந்து மணமுறிவு கோரி மனு தாக்கல் செய்தார். அவருக்கு அதற்கு முந்தைய ஆண்டு அந்த ஆணுடன் அவரது குடும்பத்தினரால் திருமணம் செய்யயப்பட்டது. தான் பருவ வயதை அடையும் வரை தன்னுடன் உடலுறவு கொள்வதில்லை என்று திருமணத்துக்கு முன் சம்மதித்திருந்த போதிலும், தன் கணவர் தன்னை தொடர்ந்து அடித்தும், வண்கலவியில் ஈடுபட்டதாகவும் அலி கூறினார். சில வாரங்களில் நூஜூத் அலிக்கு நீதிமன்றம் விவாகரத்து வழங்கியது. அந்த நேரத்தில் உலகின் இளைய வயதில் விவாகரத்து பெற்றவர் என்ற பெருமையை அவர் பெற்றார். அலியின் வரலாற்றுச் சிறப்புமிக்க வழக்கு, யெமனில் குழந்தை திருமணம் செய்யப்பட்ட மற்ற பெண்களை விவாகரத்து பெற ஊக்குவித்தது.
# சேற்று உளுவை

**சேற்று உளுவை, சேத்துளுவை, வேட்டி, பரவட்டமீன்** (*Mudskipper*) என அழைக்கப்படுபவை நீர்நிலவாழி மீன்களாகும் . இவை Oxudercidae குடும்பம், மற்றும் **Oxudercinae** உட்குடும்பத்தைச் சேர்ந்தவை. சேற்று உளுவையில் 32 இனங்கள் உள்ளன. இவற்றின் அசாதாரண தோற்றம், தண்ணீரிலும் தரையிலும் உயிர்வாழும் திறனுக்காக அறியப்படுகிறன. இவை வரை வளரக்கூடியவை. இவற்றில் பெரும்பாலானவை பழுப்பு பச்சை நிறத்தில் இருக்கும். இவை அடர் நிறத்திலிருந்து இளநிறம் வரை இருக்கும். இனச்சேர்க்கை காலத்தில் ஆண் மீன்கள் பெண் மீன்களை ஈர்ப்பதற்காக பிரகாசமான நிறம் கொண்ட புள்ளிகள் உருவாகும். அந்தப் புள்ளிகள் சிவப்பு, பச்சை, நீலம் போன்ற நிறங்களில் இருக்கும். சேற்று உளுவையின் தட்டையான தலையில் உருண்ட இரண்டுகண்கள் பந்து ஒட்டி இருப்பது போன்று நீண்டு இருக்கும். இந்த கண்கள் தேவைக்கேற்ப்ப வெளி நீட்டவும், உள்வாங்கிக்கொள்ளவும் கூடிய திறம் பெற்றவை. இவற்றின் மிகவும் கவனிக்கத்தக்க அம்சம், இவற்றின் மார்புத் துடுப்புகள் ஆகும். அத் துடுப்புகள் உடலின் மிகவும் முன்னோக்கி அமைந்துள்ளன. அவை சேற்றின்மேல் நடந்து செல்ல ஏதுவாக வலிமையான கால்கள் போல செயல்படுகின்றன. இவை மற்ற மீன்களைப்போல வழக்கமான தோற்றத்தைக் கொண்டிருந்தாலும். இவற்றின் மார்புத் துடுப்புகள் சேற்றுப் படுக்கைகளில் நடக்கவோ, மரத்தின் தாழ்ந்த கிளைகளில் ஏறவோ திறனைக் கொண்டுள்ளன. இந்த துடுப்புகள் காரணமாக, சேற்று உளுவைகள் இரண்டு அடி தூரம் வரை தாவிச் செல்லும் திறன் கொண்டதாகவும் கண்டறியப்பட்டுள்ளது.
# சேற்று உளுவை

## நடத்தை

பொதுவாக சேற்று உளுவைகள் அலைகளுக்கு இடையிலான வளைகளை வாழ்விடமாக கொண்டு வாழ்கின்றன. இந்தப் பண்பானது இந்த மீன்களின் தனிப்பட்ட பண்பாக உள்ளது. இது பெரும்பாலான அலைஏற்ற மீன்களில் காணப்படவில்லை. எல்லா நேரங்களிலும் உணவு உண்ணாத இந்த மீன்கள் சேற்றுப்படுக்கையில் ஓதத்தினால் நீர் வடிந்துகொண்டிருக்கும் வேளையில் மட்டும் உண்கின்றன. இவை குறிப்பாக தாவர மிதவை உயிரிகள், பலுசுனைப்புழுக்கள், சிறு பூச்சிகள் போன்றவற்றை உண்கின்றன. இதில் ஆண்மீன்கள் தம் தலையால் ஒரு மீட்டருக்கும் மேலான ஆழம் கொண்ட வளையை 'J' அல்லது 'U' வடிவில் வளையை சேற்றில் உருவாக்குகின்றன. இந்த வளைகள் முட்டைகளின் வளர்ச்சியில் முக்கியப் பங்கு வகிப்பதாக அறியப்படுகிறது. சேற்று உளுவைகள் தண்ணீருக்கு வெளியில் இருக்கும்போது மிகவும் சுறுசுறுப்பாக இருக்கின்றன. ஆண் மீன்கள் தனக்கான வளையை உருவாக்கிய பின்னர் வெளியே வந்து பெண் மீன்களை ஈர்க்க முயற்சிக்கின்றது. பெண் மீன்களை ஈர்க்கும் முயற்சியின்போது வித்தியாசமான அசைவுகள் போன்றவற்றை ஆண்மீகள் வெளிப்படும்முத். பெண் மீன் தனக்கான ஆணை தேர்ந்தெடுத்தப் பிறகு ஆண் மீனைப் பின்தொடர்ந்து சென்று அந்த ஆணின் வளையில் நூற்றுக்கணக்கான முட்டைகளை இட்டு, அவற்றை கருத்தரிக்க வைக்கும். கருத்தரித்த பிறகு, ஆணும் பெண்ணும் இணைந்து வாழும் காலம் மிகக் குறைவு. இறுதியில் பெண் வெளியேறும். அதன்பிறகு வேட்டையாடிகளிடமிருந்து முட்டை நிரப்பப்பட்ட வளையை ஆண் மீன் பாதுகாக்கும். பெற்றோர் மீன்கள் தங்கள் வாழ்குமிழ்குள் நிரப்பிய புறவெளி ஆக்சிசனைக் கவனமாக வளைக்குள் செலுத்ததுகின்றன. அதனால் வளரும் முட்டைக்கு போதிய ஆக்சிசன் கிடைப்பதை உறுதி செய்கின்றன.  
சேற்று உளுவைகளின் மிகவும் சுவாரஸ்யமான பண்பு, நீரிலும், வெளியேயும் உயிர்வாழும் திறன் ஆகும். தண்ணீரை விட்டுவிட்டு, நிலத்தில் மிகவும் வறண்ட சூழலுக்கு இவை நகரும் போது, இவை பெரிய செவுள் அறைக்குள் சிக்கியுள்ள தண்ணீரைப் பயன்படுத்தி சுவாசிக்கக்கூடியவை. மேலும் இவர்கள் வாய் மற்றும் தொண்டையின் உள்புறத்தில் ஆக்சிசனை உறிஞ்சி வைத்துக்கொண்டு நீண்ட நேரம் தண்ணீருக்கு வெளியே இருக்கின்றன. உண்மையில், இவர்கள் தங்கள் வாழ்நாளில் முக்கால்வாசி காலம் நிலத்தில் செலவிடுகிறன என்று கண்டுபிடிக்கப்பட்டுள்ளது. இவை இந்தோ - பசிபிக் மற்றும் ஆப்பிரிக்காவின் அட்லாண்டிக் கடற்கரை உள்ளிட்ட வெப்பமண்டல, துணை வெப்பமண்டல மற்றும் மிதவெப்ப மண்டலங்களில் காணப்படுகின்றன.
# எட்ரோபிளசு

***எட்ரோபிளசு*** (*Etroplus*) என்பது சிச்சிலிட் மீன் பேரினம் ஆகும். இவை இந்தியாவின் தென்பகுதி மற்றும் இலங்கையினைச் சார்ந்தது. சூடெட்ரோபிளசுடன் (இது முன்னர் *எட்ரோபிளசுடன்* உள்ளடக்கப்பட்டிருந்தது) இப்பகுதியில் மட்டும் காணப்படும் சிச்சிலிட் இவை.  
இவற்றின் நெருங்கிய உறவினராக பாரெட்ரோபிளசு மடகாசுகரில் காணப்படுகின்றது. இவை இரண்டும் மீசோசூயிக் காலத்தில் பிரிந்திருக்கலாம். மடகாசுகரும் இந்தியப் புவித்தட்டும் கிரீத்தேசியக் காலத்தின் முடிவில் பிரிந்ததைப் போல, இந்த இரண்டு பரம்பரைகளும் மீசோசோயிக் காலத்தில் பிரிந்திருக்க வேண்டும்.
# எட்ரோபிளசு

## சிற்றினங்கள்

இந்த பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன. மூன்றாவது சிற்றினமான, ஆரஞ்சு குரோமைடு, 2014-ல் சூடெட்ரோபிளசுடன் இணைக்கப்பட்டது ஆனால் பிசுபேசில் இவை இன்னும் *எட்ரோப்ளசில்* வைக்கப்பட்டுள்ளது.  
- *எட்ரோபிளசு கனரென்சிசு* <small>(பிரான்சிசு டே, 1877)</small> (கனரா முத்துப் புள்ளி)
- *எட்ரோபிளசு* *மேகுலேடசு* <small>(பிளாச்சு, 1795)</small> (ஆரஞ்சு குரோமைடு)
- *எட்ரோபிளசு சுராடென்சிசு* <small>(</small> <small>பிளாச்சு</small><small>, 1790)</small> (பச்சை குரோமைடு)
# சந்தீப் திரிவேதி

**சந்தீப் திரிவேதி** (*Sandip Trivedi*) ஓர் இந்திய கோட்பாட்டு இயற்பியலாளர் ஆவார். 1963 ஆம் ஆண்டு இவர் பிறந்தார். இந்தியாவின் மும்பையில் உள்ள டாடா அடிப்படை ஆராய்ச்சி நிறுவனத்தில் பணிபுரிகிறார். தற்போது இவர் இந்நிறுவனத்தின் இயக்குநராகவும் உள்ளார். சரக் கோட்பாட்டிற்கான இவரது பங்களிப்புகளுக்காக நன்கு அறியப்படுகிறார். குறிப்பாக ரெனாட்டா கலோசு, ஆண்ட்ரி லிண்டே மற்றும் சமித் கச்ரு போன்றவர்களுடன் இணைந்து குறைந்த ஆற்றல் மீசமச்சீர் சரத்தில் பிரபஞ்சத்தின் துரித விரிவாக்கத்தின் முதன்மையான மாதிரிகளை (கே.கே.எல்.டி பொறிமுறை) கண்டறிந்தார். இவரது ஆராய்ச்சிப் பகுதிகளில் சரக் கோட்பாடு, அண்டவியல் மற்றும் துகள் இயற்பியல் ஆகியவை அடங்கும். இப்போது கோட்பாட்டு அறிவியலுக்கான பன்னாட்டு மையத்தின் திட்ட ஆலோசனைக் குழுவில் உறுப்பினராக உள்ளார். இயற்பியல் அறிவியல் பிரிவில் 2010 ஆண்டிற்கான இன்ஃபோசிசு பரிசு பெற்றார்.
# சந்தீப் திரிவேதி

## கல்வி

இவர் 1985 ஆம் ஆண்டில் கான்பூர் இந்திய தொழில் நுட்ப நிறுவனத்தில் இயற்பியலில் முதுகலைப் பட்டம் முடித்தார். 1990 ஆம் ஆண்டு அமெரிக்காவின் பசடேனாவில் உள்ள கால்டெக் நிறுவனத்தில் இவருக்கு முனைவர் பட்டம் வழங்கப்பட்டது. பின்னர் இவர் 1992 ஆம் ஆண்டு வரை பிரின்சுடன் மேம்பட்ட ஆய்வு நிறுவனத்தில் முனைவர் பட்டமேற்படிப்பு ஆராய்ச்சி கூட்டாளராக பணியாற்றினார்.
# சந்தீப் திரிவேதி

## விருதுகள்

2005 ஆம் ஆண்டு இயற்பியல் அறிவியலுக்கான மதிப்புமிக்க சாந்தி சுவரூப் பட்நாகர் விருது இவருக்கு வழங்கப்பட்டது. இயற்பியல் அறிவியல் பிரிவில் 2010 ஆம் ஆண்டு இன்போசிசு பரிசைப் பெற்றார். 2015 ஆம் ஆண்டு இயற்பியலுக்காக உலக அறிவியல் அகாதமி விருதும் இவருக்க வழங்கப்பட்டது.
# குள்ளம்பட்டி, பாப்பிரெட்டிப்பட்டி வட்டம்

**குள்ளம்பட்டி** (*Kullampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643553. இது சித்தேரி ஊராட்சிக்கு உட்பட்டது.
# குள்ளம்பட்டி, பாப்பிரெட்டிப்பட்டி வட்டம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 132 கிலோமீட்டர் தொலைவிலும், பாப்பிரெட்டிப்பட்டியில் இருந்து 9 கிலோ மீட்டர் தொலைவிலும் உள்ளது.
# குள்ளம்பட்டி, பாப்பிரெட்டிப்பட்டி வட்டம்

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 197 குடும்பங்களும் 756 மக்களும் வாழ்கின்றனா். இதில் 394 ஆண்களும், 362 பெண்களும் ஆவா்.
# கும்பார அள்ளி, பாப்பிரெட்டிப்பட்டி வட்டம்

**கும்பார அள்ளி** (*Kumbarahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643523. இது பி. பள்ளிப்பட்டி ஊராட்சிக்கு உட்பட்டது.
# கும்பார அள்ளி, பாப்பிரெட்டிப்பட்டி வட்டம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 26 கிலோமீட்டர் தொலைவிலும், பாப்பிரெட்டிப்பட்டியில் இருந்து 10 கிலோ மீட்டர் தொலைவிலும், சென்னையில் இருந்து 286 கிலோ மீட்டர் தொலைவிலும் உள்ளது.
# கும்பார அள்ளி, பாப்பிரெட்டிப்பட்டி வட்டம்

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 673 குடும்பங்களும் 2497 மக்களும் வாழ்கின்றனா். இதில் 1232 ஆண்களும், 1265 பெண்களும் ஆவா். கல்வியறிவு பெற்றவர்கள் விகிதம் 63.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# லிங்கநாய்க்கன அள்ளி

**லிங்கநாய்க்கன அள்ளி** (*Linginaickenhalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 303. இது லிங்கநாய்க்கனஅள்ளி ஊராட்சிக்கு உட்பட்டது.
# லிங்கநாய்க்கன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், பாப்பிரெட்டிப்பட்டியில் இருந்து 30 கிலோ மீட்டர் தொலைவிலும் உள்ளது.
# லிங்கநாய்க்கன அள்ளி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 523 குடும்பங்களும் 2,026 மக்களும் வாழ்கின்றனா். இதில் 1,038 ஆண்களும், 988 பெண்களும் ஆவா்.
# மடத அள்ளி

**மடத அள்ளி** (*Madathahally*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643472. இது மடதஅள்ளி ஊராட்சிக்கு உட்பட்டது.
# மடத அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாப்பிரெட்டிப்பட்டியில் இருந்து 30 கிலோ மீட்டர் தொலைவிலும் உள்ளது.
# மடத அள்ளி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 337 குடும்பங்களும் 1,418 மக்களும் வாழ்கின்றனா். இதில் 743 ஆண்களும், 675 பெண்களும் ஆவா்.
# சுரிந்தர் வாசல்

**சுரிந்தர் வாசல்** (*Surinder Vasal*) ஓர் இந்திய மரபியல் நிபுணர் ஆவார். தாவர வளர்ப்பாளராக செயற்பட்ட இவர் பயன்படுத்தக்கூடிய புரதத்தின் அதிக உள்ளடக்கம் கொண்ட மக்காச்சோள வகையை உருவாக்குவதில் ஈடுபட்டதற்காக நன்கு அறியப்பட்ட்டார். இந்தியாவின் பஞ்சாப் மாநிலத்தில் உள்ள அமிர்தசரசில் 12 ஏப்ரல் 1938 ஆம் ஆண்டு ஏப்ரல் மாதம் 12 ஆம் தேதியன்று பிறந்தார். மரபியல் மற்றும் தாவர வளர்ப்பில் முனைவர் பட்டம் பெற்றார்.  
1970 ஆம் ஆண்டுகளில் புரதச் செறிவூட்டப்பட்ட மக்காச்சோளத்தை உருவாக்குவதற்காக உயிர் வேதியியலாளர் எவாஞ்சலினா வில்லேகாசுடன் இணைந்து சுரிந்தர் 35 ஆண்டுகள் பணியாற்றினார். குறைந்த ஊட்டச்சத்துள்ள சோளத்தில் புரதத்தைச் சேர்ப்பதன் மூலம் தரமான புரத மக்காச்சோளம் உருவாக்கப்பட்டது. இன்று சீனா, மெக்சிகோ, மத்திய அமெரிக்காவின் சில பகுதிகள் மற்றும் ஆப்பிரிக்காவில் பரவலாக பயன்பாட்டில் உள்ளது. ஊட்டச்சத்து குறைபாட்டைப் போக்குவதில் இதன் பங்கு காரணமாக அதிசய மக்காச்சோளம் என்றும் குறிப்பிடப்படுகிறது. மக்காச்சோளத்தின் ஊட்டச்சத்து மதிப்பை மேம்படுத்துவதோடு, அதன் உற்பத்தித்திறனும் அதிகரித்தது. மெக்சிகோவில் உள்ள பன்னாட்டு சர்வதேச மக்காச்சோளம் மற்றும் கோதுமை மேம்பாட்டு மையத்தில் தரமான புரத மக்காச்சோளத்தை மேம்படுத்தியதற்காக 2000 ஆம் ஆண்டில் உலக உணவுப் பரிசு இவர்களுக்கு கூட்டாக வழங்கப்பட்டது.  
சுரிந்தர் வாசல் தேசிய வேளாண் அறிவியல் அகாதமியின் தேர்ந்தெடுக்கப்பட்ட உறுப்பினராக உள்ளார்.
# சிச்சிலிபார்மீசு

**சிச்சிலிபார்மீசு** (*Cichliformes*) என்பது மீன்களின் வரிசை ஆகும். இதன் உறுப்பினர்கள் முன்பு பெர்சிஃபார்மீசு வரிசையின் கீழ் வகைப்படுத்தப்பட்டன. ஆனால் இப்போது பல ஆய்வாளர்கள் இவற்றை *ஓவலென்டாரியா* என்ற துணைத் தொடருக்குள் ஒரு தனி வரிசையாகக் குறிப்பிடுகின்றனர்.
# சிச்சிலிபார்மீசு

## குடும்பங்கள்

சிச்சிலிபார்மீசில் இரண்டு குடும்பங்கள் உள்ளன. ஒற்றைப் பேரினத்துடன் கூடிய சிறிய குடும்பம் ஒன்றும், 202 பேரினங்களுடன் 1700க்கும் மேற்பட்ட சிற்றினங்களுடன் கூடிய பெரிய முதுகெலும்புடன் குடும்பம் ஒன்று என இரண்டு குடும்பங்கள் இந்த வரிசையின் கீழ் உள்ளன. மாறுபாடு கொண்ட இந்த இரு குடும்பங்களையும் ஒரே வகைப்பாட்டியலில் மூலக்கூறு தரவு மூலம் வைக்கப்பட்டுள்ளது.  
இந்த வரிசையின் கீழ் உள்ள குடும்பங்கள்:
- போலிடிக்தியிடே <small>ஜோர்டான், 1896</small> (கன்விக்கிட் பிளெனிசு)
- சிச்லிடே <small>போனபார்டே, 1835</small> (சிச்சிலிட்டுகள்)
# ஆலம்பூர், ஜோகுலம்பா, ஆந்திரா

**ஆலம்பூர்** (*Alampur*) என்பது இந்தியாவின் தெலங்காணா மாநிலத்தில் ஜோகுலம்பா கத்வால் மாவட்டத்தில் அமைந்துள்ள ஒரு நகரம் ஆகும். ஆலம்பூர் சாக்த சமயத்தில் ஒரு பிரபலமான இந்து புனித யாத்திரைத் தளமாகத் திகழ்கிறது. மேலும் இது நவபிரம்மா கோயில்களின் தாயகமாகவும் உள்ளது. . இது கி.பி. ஏழாம் மற்றும் எட்டாம் நூற்றாண்டுகளில் கட்டப்பட்ட சிவனுக்காக பாபநாசி கோயில்கள் என்பது ஆலம்பூருக்கு தென்மேற்கே 2.5 கி.மீ. (1.6 மைல்) தொலைவில் உள்ள பாபநாசி கிராமத்தில் அமைந்துள்ள 9-ம் மற்றும் 11-ம் நூற்றாண்டுக்கு இடைப்பட்ட இருபத்தி மூன்று இந்துக் கோயில்களின் குழுவாகும். பாபநாசி கோயில்கள் சைவ பாரம்பரியத்தின் நவபிரம்ம கோயில்களுக்கு அருகில் உள்ளன. ஆனால் சில நூற்றாண்டுகளுக்குப் பிறகு இராஷ்டிரகூடர்களாலும், மேற்கு சாளுக்கியர்களாலும் கட்டப்பட்டது.
# ஆலம்பூர், ஜோகுலம்பா, ஆந்திரா

## வரலாறு

ஆலம்பூர், சாதவாகனர்கள், நாகார்ஜுனகொண்டாவின் இச்வாகுகள், பாதமி சாளுக்கியர்கள், இராஷ்டிரகூடர்கள், கல்யாணி சாளுக்கியர்கள், காகத்தியர்கள், விஜயநகரப் பேரரசு ,கோல்கொண்டாவின் குதுப் சாகிகள் ஆகியோரின் ஆட்சியின் கீழ் இருந்தது.  
ஆலம்பூர் முன்பு அலம்புரம், ஹேமலாபுரம் , ஆலம்புரம் என்று அழைக்கப்பட்டது. ஆதம்புரா என்ற பெயரில், மேற்கு சாளுக்கிய மன்னர் ஆறாம் விக்ரமாதித்தனின் ஆட்சியில் கிபி 1101 தேதியிட்ட கல்வெட்டில் குறிப்பிடப்பட்டுள்ளது.
# ஆலம்பூர், ஜோகுலம்பா, ஆந்திரா

## கோவில்கள்

ஆலம்பூர் நவப்பிரம்மா கோயில்கள் வரலாற்று முக்கியத்துவம் வாய்ந்தவை. மேலும், குறிப்பிடத்தக்க கட்டிடக்கலை திறன்களை பிரதிபலிக்கின்றன. ஸ்ரீசைலம் நீர் மின் திட்டத்தால் ஆலம்பூரில் உள்ள கோயில்களின் அசல் பகுதி நீரில் மூழ்கியதால், கோயில்கள் உயரமான இடங்களுக்கு மாற்றப்பட்டன. பொ.ச. 650 - 750க்கும் இடையில் பாதமியின் சாளுக்கியர்களால் அறிமுகப்படுத்தப்பட்ட வடக்கு கட்டிடக்கலை பாணியில் இந்த கோயில்களின் தனித்துவம் அவர்களின் திட்டத்திலும் வடிவமைப்பிலும் உள்ளது.
# ஆலம்பூர், ஜோகுலம்பா, ஆந்திரா

## கோவில்கள்

### ஜோகுலம்பா கோவில்

சடலத்தை சுமந்து செல்லும் சிவன்]]
ஜோகுலம்பா கோவில் தாட்சாயிணியின் மேல் பற்கள் விழுந்த ஒரு சக்தி பீடமாக கருதப்படுகிறது. தக்சன் யாகமும், தாட்சாயிணியின் தீக்குளிப்பும் சக்தி பீடங்களின் மூலக் கதையாகும். பொ.ச.1390இல் முஸ்லிம் படையெடுப்பாளர்களால் அசல் கோயில் இடிக்கப்பட்டது. 615 ஆண்டுகளுக்குப் பிறகு கோயில் திருப்பணி செய்யப்பட்டது.  
சக்தி பீடங்கள் தாய் தேவியின் மிகவும் தெய்வீக இருக்கைகள் ஆகும். தாட்சாயிணி தேவியின் சடலத்தை சிவபெருமான் சுமந்து கொண்டு ஆரியவர்த்தம் முழுவதும் சோகத்தில் அலைந்தபோது, இந்த இடங்களில் உடல் உறுப்புகள் விழுந்தன.
# ஆலம்பூர், ஜோகுலம்பா, ஆந்திரா

## கோவில்கள்

### நவபிரம்மா கோவில்கள்

நவபிரம்ம கோயில்கள் ஆலம்பூர் கோயிலின் புனிதம் பற்றி கந்த புராணத்தில் குறிப்பிடப்பட்டுள்ளது. பிரம்மா இங்கு சிவபெருமானுக்காக கடும் தவம் செய்ததாக கூறப்படுகிறது. சிவபெருமான் அவர் முன் தோன்றி படைப்பாற்றலை அருளினார். அதனால் பிரம்மேசுவரர் என்ற பெயரும் பெற்றார்.
# ஆலம்பூர், ஜோகுலம்பா, ஆந்திரா

## கோவில்கள்

### பாபநாசி கோவில்கள்

பாபநாசி கோவில்கள் என்பது ஆலம்பூருக்கு தென்மேற்கே 2.5 கி.மீ. (1.6 மைல்) தொலைவில் உள்ள பாபநாசி கிராமத்தில் அமைந்துள்ள 9-ஆம் மற்றும் 11-ஆம் நூற்றாண்டுக்கு இடைப்பட்ட இருபத்தி மூன்று இந்துக் கோயில்களின் குழுவாகும்.
# ஆலம்பூர், ஜோகுலம்பா, ஆந்திரா

## தொல்லியல் அருங்காட்சியகம்

பால பிரம்மா கோயில் வளாகத்தின் நுழைவாயிலில் தொல்லியல் அருங்காட்சியகம் உள்ளது. ஆலம்பூரின் நவபிரம்மா கோவில்களிலிர்ந்தும், அதன் சுற்றுப்புறங்களிலிருந்தும் மீட்கப்பட்ட சிற்பங்களும், கல்வெட்டுகளின் தொகுப்பையும் இது கொண்டுள்ளது. ஆலம்பூர் என்பது ஐதராபாத் மாநிலத்தின் ராய்ச்சூர் மாவட்டத்தின் ஒரு வட்டமாகும். இது 43 கிராமங்களில் 480 சதுர கிலோமீட்டர் (190 சதுர மைல்) பரப்பளவைக் கொண்டுள்ளது.  
2001 மக்கள் தொகைக் கணக்கெடுப்புப்படி, ஆலம்பூரின் மக்கள் தொகை 9350 ஆக இருக்கின்றது. இதில் ஆண்கள் 54% -ம் பெண்கள் 46% ஆக இருக்கின்றனர். ஆலம்பூரின் சராசரி கல்வியறிவு விகிதம் 61% ஆகும். இது தேசிய சராசரியான 59.5% ஐ விட அதிகம்; 64% ஆண்களும் 36% பெண்களும் கல்வியறிவு பெற்றுள்ளனர். மக்கள்தொகையில் 16% பேர் 6 வயதுக்குட்பட்டவர்கள்.
# ஆலம்பூர், ஜோகுலம்பா, ஆந்திரா

## நிலவியல்

கிருஷ்ணா ஆறு இந்நகரத்தின் வடக்கே மகபூப்நகர் மாவட்டத்திலிருந்தும், துங்கபத்திரை ஆறு கர்நாடக மாநிலத்திலிருந்தும் பிரிக்கிறது. இந்த இரண்டு ஆறுகளின் சங்கமம் இந்தன் கிழக்கில், முன்பு குடவெல்லி கிராமத்தில் அமைந்துள்ளது. ஸ்ரீசைலம் அணை கட்டப்பட்டதால் கிராமம் நீரில் மூழ்கியது. நன்கு அறியப்பட்ட கவிஞர் குடவெல்லி சீனிவாச ராவ் குடவெல்லி கிராமத்தில் வாழ்ந்தார். மேலும், சுரவரம் பிரதாப ரெட்டியால் 1934 இல் வெளியிடப்பட்ட கோல்கொண்ட கவுள சஞ்சிகா புத்தகத்தில் இந்நகரம் பற்றி ஆவணப்படுத்தப்பட்டுள்ளது.
# தாதாபுரம், ஆந்திரா

**தாதாபுரம்** (*Dathapuram*) என்பது இந்தியாவின் ஆந்திரப் பிரதேசத்தின் கடப்பா மாவட்டத்திலுள்ள ஆர்எஸ் கொண்டாபுரம் மண்டலத்தில் அமைந்துள்ள ஒரு மக்கள் தொகை கணக்கெடுப்பு கிராமமாகும். ஜம்மலமடுகு சட்டப்பேரவைத் தொகுதிக்கு உட்பட்ட இந்த ஊர் பெண்ணாற்றின் கரையில் அமைந்துள்ளது. அதிலிருந்து 13 கி.மீ. தொலைவில் காந்திகோட்டா அணை கட்டப்பட்டு, குடிநீருக்குத் தண்ணீர் வழங்கப்படுகிறது. தாதாபுரம் கைகளால் பட்டுப் புடவைகளை உருவாக்குவதற்கும் பிரபலமானது.
# தாதாபுரம், ஆந்திரா

## மக்கள்தொகையியல்

2001 மக்கள் தொகைக் கணக்கெடுப்புப்படி, தாதாபுரத்தின் மக்கள் தொகை 7,678. இதில் ஆண்கள் 51%-ம் பெண்கள் 49% ஆகும். தாதாபுரத்தின் சராசரி கல்வியறிவு 54% ஆகும். இது தேசிய சராசரியான 59.5% ஐ விட குறைவு: ஆண்களின் கல்வியறிவு 67% ஆகவும் பெண்களின் கல்வியறிவு 40% ஆகவும் இருக்கின்றது. தாதாபுரத்தில், 12% மக்கள் 6 வயதுக்குட்பட்டவர்கள்.
# நாகராசன் வேதாச்சலம்

**நாகராசன் வேதாச்சலம்** (**Nagarajan Vedachalam) ஓர்** இந்திய விண்வெளி விஞ்ஞானி ஆவார். கே.ஆர்.ராமநாதன் விண்வெளித் துறையின் புகழ்பெற்ற பேராசிரியர், இந்திய விண்வெளி ஆராய்ச்சி அமைப்பின் புகழ்பெற்ற விஞ்ஞானி விருது ஆகிய விருதுகளைப் பெற்றுள்ளார். இந்திய விண்வெளி திட்டத்திற்கான இவரது பங்களிப்புகளுக்காக நன்கு அறியப்பட்டார். புவி ஒத்திசைவு செயற்கைக்கோள் ஏவு வாகனத்திற்கான (ஜிஎஸ்எல்வி) தாழ்வெப்ப பொறி இயந்திரத்தை உருவாக்கிய நீர்ம உந்து திட்ட மையத்தின் இயக்குநராகவும் இருந்துள்ளார். இசுரோவின் நூற்றுக்கும் மேற்பட்ட விண்வெளித் திட்டங்களுடன் தொடர்புடையவராக பணியாற்றியுள்ளார். இயக்குநராக  
நாகராசன் வேதாச்சலத்திற்கு மதுரை காமராசர் பல்கலைக்கழகம் அறிவியல் முனைவர் பட்டம் வழங்கி
# நாகராசன் வேதாச்சலம்

## இவற்றையும் காண்க

- விண்வெளித் துறை
- ஜி. எஸ். எல். வி
- இந்திய விண்வெளி ஆய்வு மையம்
- திரவ இயக்கத் திட்ட மையம்
# கனரா முத்துப் புள்ளி

*எட்ரோபிளசு கனரென்சிசு* என்பது **கனரா முத்துப் புள்ளி** (*Canara pearlspot*) அல்லது பட்டை குரோமைடு, கனரா முத்துப் புள்ளி சிச்லிடு, இந்தியாவில் தென் கர்நாடகாவைச் சேர்ந்த அருகிய சிச்லிடு மீன் சிற்றினமாகும்.
# கனரா முத்துப் புள்ளி

## வாழ்விடம் மற்றும் விநியோகம்

ஆசியாவைச் சேர்ந்த சில வகையான சிக்லிடு வகைகளுள் இதுவும் ஒன்றாகும். மேலும் *எட்ரோபிளசு* பேரினத்தினைச் சார்ந்த பிற சிற்றினங்களைப் போல இந்த மீனினம் உவர் நீரில் காணப்படுவதில்லை. நன்னீரில் மட்டுமே காணப்படுகிறது.
# கனரா முத்துப் புள்ளி

## அளவு

கனரா முத்துப் புள்ளி சிச்சிலிடின் உடல் நீளம் நீளம் வரை வளரக்கூடியன.
# கனரா முத்துப் புள்ளி

## மீன்காட்சியகத்தில்

இது மிகவும் விரும்பப்படும் சிச்லிடு மற்றும் நீர்வாழ் உயிரினங்கள் காட்சிச்சாலையில் அரிதாகக் காணப்படும் சிச்லிடு மீன் இனமாகும். சமீப காலங்களில் செயற்கை வளரிடங்களில் இனப்பெருக்கம் செய்வதாகக் கூறப்படுகிறது.
# தி. ந. வெங்கட்டரமணா

**தியாகல் நஞ்சுண்டையா வெங்கடரமணா** (**Tyakal Nanjundiah Venkataramana)** இயற்கணிதக் குழுக்கள் மற்றும் தன்னியக்க படிக வடிவங்கள் பிரிவுகளில் நிபுணத்துவம் பெற்ற ஒரு இந்தியக் கணிதவியலாளர் ஆவார்.  
இவருக்கு 2001 ஆம் ஆண்டில் இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு கணித அறிவியல் பிரிவில் வழங்கப்பட்டது. மார்குலிசின் உயர் தர அணிக்கோவை எண்கணிதத்தின் பணியை நேர்மறையான குணாதிசயங்களைக் கொண்ட குழுக்களுக்கு நீட்டிப்பது வெங்கடரமணாவின் முதல் பெரிய பணியாகும். எண்கணிதக் குழுக்களின் இணைவியலில் மறைந்துபோகாத தேற்றங்கள், உட்புற சமச்சீர் இடைவெளிகளில் இணைவியலின் கட்டுப்பாடு மற்றும் சிக்கலெண் குழுக்களின் எண்கணிதம் ஆகியவற்றில் இவருடைய பங்களிப்புகள் உள்ளன.
# தி. ந. வெங்கட்டரமணா

## மற்ற விருதுகள்

- இளம் விஞ்ஞானி விருது (1990)
- பிர்லா விருது (2000)
- கோட்பாட்டு இயற்பியல் பன்னாட்டு இயற்பியல் பரிசு (2000)
- இந்திய அறிவியல் அகாடமி, பெங்களூர், உறுப்பினர்
- இந்திய தேசிய அறிவியல் அகாடமி, 2004
- 2010, கூட்டுறவு மேலாண்மை நிறுவனம், ஐதராபாத்தில் சிறப்புப் பேச்சாளர்
# இந்திய வேதியியல் ஆராய்ச்சி சங்கம்

**இந்திய வேதியியல் ஆராய்ச்சி சங்கம்** (*Chemical Research Society of India-CRSI*) என்பது இந்தியாவை அடிப்படையாகக் கொண்டவேதியியல் துறை ஆய்விற்காக அர்ப்பணிக்கப்பட்ட அறிவியல் அமைப்பாகும். இது 1999-ல் இந்தியாவின் 50வது விடுதலை தினத்தைக் கொண்டாடும் ஒரு பகுதியாக நிறுவப்பட்டது. இதன் நிறுவனத் தலைவர் சி. நா. இரா. ராவ் ஆவார். இந்த அமைப்பில் தற்போது 3000 வாழ்நாள் உறுப்பினர்கள் உள்ளனர்.
# இந்திய வேதியியல் ஆராய்ச்சி சங்கம்

## நோக்கம் & செயல்பாடு

இந்திய வேதியியல் ஆராய்ச்சி சங்கத்தின் முக்கிய நோக்கங்களாக, வேதியியல் மற்றும் வேதியியல் அறிவியலில் ஆய்வு மேற்கொள்பவரின் திறமைகளை அங்கீகரிப்பது, ஊக்குவித்தல் மற்றும் வளர்ப்பது மற்றும் அனைத்து நிலைகளிலும் வேதியில் கல்வியின் தரத்தை மேம்படுத்துவது ஆகும். வேதியியலின் அனைத்து பிரிவுகளிலும் ஆராய்ச்சியை எளிதாக்குவதற்கும் மேம்படுத்துவதற்கு மாநாடுகள், கருத்தரங்குகள், பயிற்சி பட்டறைகள், மற்றும் பிற தொடர்புடைய நிகழ்ச்சிகளை ஏற்பாடு செய்கிறது. வேதியியல் வளர்ச்சிக்கும் மேம்பாட்டிற்கும் இந்திய வேதியியல் ஆராய்ச்சி சங்கம், இலண்டன் அரச வேதியியல் சமூகம், அமெரிக்க வேதியியல் சமூகம், ஆசிய வேதியியல் தொகுப்பாளர் சமூகம், செருமானிய வேதியியல் சமூகம் மற்றும் பிரான்சு வேதியியல் சமூகம் ஆகியவற்றுடன் இணைந்து செயல்படுகிறது.
# இந்திய வேதியியல் ஆராய்ச்சி சங்கம்

## விருதுகள்

இந்த சங்கத்தின் சார்பில் இந்திய வேதியியலாளர்களுக்கு, வெண்கலப் பதக்கம், வெள்ளிப் பதக்கம், தங்கப் பதக்கம் வழங்குவதோடு கீழ்கண்ட விருதுகளும் வழங்கப்படுகின்றன.  
- சாருசிதா சக்ரவர்த்தி நினைவு சொற்பொழிவு
- தர்ஷன் இரங்கநாதன் நினைவு சொற்பொழிவு
- மிசுஷிமா-ராமன் விரிவுரை
- பேராசிரியர் அனிமேஷ் சக்ரவர்த்தி விருது விரிவுரை
- பேராசிரியர் சி.என்.ஆர். ராவ் விருது விரிவுரை
- பேராசிரியர் சி.என்.ஆர். ராவ் ரசாயன ஆராய்ச்சிக்கான தேசிய பரிசு
- பேராசிரியர் எஸ்.சந்திரசேகரன் நன்கொடை விரிவுரை
# சி. இராமசேசன்

**சிவராஜ் இராமசேசன்** (*Sivaraj Ramseshan*)(10 அக்டோபர் 1923 - 29 டிசம்பர் 2003) என்பவர் படிகவியல் துறையில் ஆற்றிய பணிக்காக அறியப்பட்ட இந்திய விஞ்ஞானி ஆவார். இராமசேசன் இந்திய அறிவியல் கழகத்தின் இயக்குநராகப் பணியாற்றி பத்ம பூசண் விருது பெற்றவர். இராமசேஷன் இந்திய விஞ்ஞானியும் நோபல் பரிசு பெற்றவருமான சர். ச. வெ. இராமனின் மருமகன் மற்றும் சுப்ரமணியன் சந்திரசேகரின் உறவினர் ஆவார்.
# சி. இராமசேசன்

## ஆரம்பக்கால வாழ்க்கை

இராமசேசன் 1923ஆம் ஆண்டு அக்டோபர் 10ஆம் நாள், இந்திய அறிவியலாளர் செ. வெ. இராமனின் சகோதரியான சீதாலட்சுமியின் மகனாகச் சென்னையில் பிறந்தார். நாக்பூரில் பள்ளிப்படிப்பை முடித்து நாக்பூர் பல்கலைக்கழகத்தில் உயர்கல்வியினை முடித்தபின்னர் இவர், தனது மாமா ச. வெ. இராமனின் மேற்பார்வையில் ஆராய்ச்சி மாணவராக அறிவியலில் தனது பணியினைத் தொடங்கினார்.
# சி. இராமசேசன்

## ஆராய்ச்சிப் பணி

முனைவர் பட்டத்தை முடித்த இராமசேசன் இந்திய அறிவியல் கழகத்தில் விரிவுரையாளராகச் சேர்ந்தார். இந்த நேரத்தில், ஊடுகதிர் படிகவியலில் ஆர்வத்தை வளர்த்துக் கொண்டு தேசிய விண்வெளி ஆய்வகங்களில் பொருள் அறிவியல் பிரிவை மேம்படுத்துவதில் முக்கியப் பங்கு வகித்தார். இராமசேசன் இந்திய தொழில்நுட்பக் கழகத்தில் பேராசிரியராகவும் பணியாற்றினார்.
# சி. இராமசேசன்

## வகித்த பதவிகள்

1979-ல், இராமசேசன் இந்திய அறிவியல் கழகத்தின் இணை இயக்குநராக நியமிக்கப்பட்டார். பின்னர் 1981-ல் இதன் இயக்குநரானார். இவர் 1981 முதல் 1984 வரை இந்திய அறிவியல் கழகத்தின் இயக்குநராகவும், இந்திய அறிவியல் கழக தலைவராகவும் (1983-1985) பணியாற்றினார். மேலும் இராமன் ஆராய்ச்சி நிறுவனத்தில் (1984-2003) கௌரவப் பேராசிரியராகவும் இருந்தார்.
# சி. இராமசேசன்

## விருதுகள்

1966-ல், இராமசேசனுக்கு சாந்தி ஸ்வரூப் பட்நாகர் விருது வழங்கப்பட்டது. இதைத் தொடர்ந்து 1980ல் வாஸ்விக் விருதும், 1985ல் இந்தியத் தேசிய அறிவியல் கழகத்தின், ஆர்யபட்டா பதக்கமும் வழங்கப்பட்டது. இராமசேசன் இந்திய அரசின் பத்ம பூசண் விருதினையும் பெற்றவர் ஆவார்.
# சி. இராமசேசன்

## குடும்பம்

இவரது மனைவி கெளசல்யா, வி. எசு. சீனிவாச சாசுதிரியின் கொள்ளுப்பேத்தியாவார். கௌசல்யா இவருக்கு மூன்று மகள்கள் உள்ளனர்.
# சி. இராமசேசன்

## மறைவு

இவர் தனது 80வது வயதில் 29 டிசம்பர் 2003 அன்று இறந்தார்.
# ககன்விகாரி லல்லுபாய் மேத்தா

**ககன்விகாரி லல்லுபாய் மேத்தா** (*Gaganvihari Lallubhai Mehta*)(1900 &#x2013; 1974) 1952 முதல் 1958 வரை அமெரிக்காவுக்கான இந்தியத் தூதராக இருந்தார். இவர் சர் லல்லுபாய் சாமல்தாசின் மகன். இவருக்கு 1959ஆம் ஆண்டு பத்ம விபூஷன் விருது வழங்கப்பட்டது. இவர் ஆங்கிலேயராக இல்லாததால் ஹூயூஸ்டன் விமான நிலைய உணவகத்தில் உணவருந்த மறுக்கப்பட்டார். இதனால் ஜான் ஃபோஸ்டர் டல்லெசு அமெரிக்கப் பிரிவினை வெளிநாட்டு உறவுகளைப் பாதிக்கிறது என்ற கருத்து தெரிவித்தார்.
# அரி விநாயக் படாசுகர்

**அரி விநாயக் படாசுகர்** (*Hari Vinayak Pataskar*)(15 மே 1892-21 பிப்ரவரி 1970) என்பவர் இந்திய வழக்கறிஞர், புனே பல்கலைக்கழகத்தின் முன்னாள் துணைவேந்தர் மற்றும் அரசியல்வாதி ஆவார். இவர் இந்திய அரசியலமைப்பு நிர்ணய மன்றம் மற்றும் மத்திய பிரதேசத்தின் முன்னாள் ஆளுநராகவும் இருந்தார். 1963ஆம் ஆண்டில், பொதுச் சேவை செய்ததற்காக, இந்தியாவின் இரண்டாவது உயரிய குடிமகன் விருதான பத்ம விபூசண் இவருக்கு வழங்கப்பட்டது.
# போலா நாத் ஜா

**போலா நாத் ஜா** (*Bhola Nath Jha*) என்பவர் குடிமைப் பணியில் ஆற்றிய சேவைக்காக அறியப்படுபவர். இவர் ஆற்றிய பங்களிப்பிற்காக, இந்தியாவின் இரண்டாவது உயரிய குடிமை விருதான பத்ம விபூசண் (1967) விருது இவருக்கு வழங்கப்பட்டது. இவர் உத்திரப் பிரதேசத்தினைச் சார்ந்தவர்.
# தத்தாத்ராய ஸ்ரீதர் ஜோஷி

**தத்தாத்ராய ஸ்ரீதர் ஜோஷி** (*Dattatraya Shridhar Joshi*)(பிறப்பு: அக்டோபர் 11, 1908, இறந்த தேதி தெரியவில்லை) என்பவர் 1933ஆம் ஆண்டின் இந்தியக் குடிமைப் பணி அதிகாரி ஆவார். இவர் 9வது இந்திய அமைச்சரவை செயலாளராக 27 ஜூன் 1966 முதல் திசம்பர் 31 1968 வரை பணியாற்றினார். ஜோஷி தேசஸ்த் ரிக்வேதி பிராமண சமூகத்தைச் சேர்ந்தவர்.  
1969ஆம் ஆண்டு இந்தியக் குடியரசுத் தலைவரால் இந்தியாவின் இரண்டாவது உயரிய குடிமகன் விருதான பத்ம விபூசண் விருது இவருக்கு வழங்கப்பட்டது.
# தே. மதியழகன்

**தே. மதியழகன்** (*D. MATHIAZHAGAN*) என்பவர் இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார். இவர் கிருஷ்ணகிரி மாவட்டம் பர்கூரைச் சேர்ந்தவர். மதியழகன் திருப்பத்தூரில் உள்ள திரு இருதய கல்லூரியில் இளநிலை அறிவியல் கல்வியும், ஐதராபாத்தில் உணவக தொழில்நுட்பத்தில் பட்டயப்படிப்பினையும் முடித்துள்ளார். மதியழகன் திராவிட முன்னேற்றக் கழக உறுப்பினர் ஆவார். இவர் 2021 மே மாதம் நடைபெற்ற தமிழகச் சட்டமன்றத் தேர்தலில் பர்கூர் தொகுதியில் திமுக வேட்பாளராகப் போட்டியிட்டு வெற்றி பெற்று தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.
# வெ. இராஜேந்திரன்

**வெ. இராஜேந்திரன்** (*V. Mathiazhagan*) என்பவர் இந்திய அரசியல்வாதியும் தமிழ்நாடு சட்டப் பேரவை முன்னாள் உறுப்பினரும் ஆவார். இவர் கிருட்டிணகிரி மாவட்டம் பர்கூரைச் சார்ந்தவர். இராஜேந்திரன் கிருட்டிணகிரி அரசுக் கல்லூரியில் பல்கலைக்கழக முன்பட்ட வகுப்பினை முடித்துள்ளார். இராஜேந்திரன் அனைத்திந்திய அண்ணா திராவிட முன்னேற்றக் கழக உறுப்பினர் ஆவார். இவர் 2016ஆம் ஆண்டு மாதம் நடைபெற்ற தமிழகச் சட்டமன்றத் தேர்தலில் பர்கூர் தொகுதியில் அதிமுக வேட்பாளராகப் போட்டியிட்டு வெற்றி பெற்று தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார்.
# ஜெகதேவன்

**ஜெகதேவன் (Jagadeva)** (*Jagadeva*) மேலும் **ஜெகத்தேவன்** என்றும் **ஜெகதேவ் பர்மார்** எனவும் அறியப்படும் இவன் மத்திய இந்தியாவின் பரமார வம்சத்தைச் சேர்ந்த 11-12 ஆம் நூற்றாண்டு இளவரசனாவான். ஜெயநாட்டு கல்வெட்டுகளாலும், சில நாட்டுப்புறக் கதைகளின் மூலமும் இவன் அறியப்படுகிறான். இவனது அரசியல் நிலை நிச்சயமற்றது. ஒரு கோட்பாட்டின் படி, இவன் மேலைச் சாளுக்கியர்களின் அடிமையாக இருந்திருக்கலாம்.
# ஜெகதேவன்

## பரம்பரையும் அரசியல் நிலையும்

ஜெகதேவன் காலத்து நாணயங்களும் கல்வெட்டுகளும் மகாராட்டிராவின் பெரார் , மராத்வாடாவின் வடக்குப் பகுதிகளில் கண்டுபிடிக்கப்பட்டுள்ளன. மால்வாவின் பாரம்பரிய பரமாரப் பிரதேசத்தில் அல்ல. இப்பகுதிகள் மேலைச் சாளுக்கியர்களால் ஆதிக்கம் செலுத்தப்பட்டன. ஜெயநாடு கல்வெட்டு ஒன்று ஜெகதேவனை பரமார அரசன் உதயாதித்தனின் மகன் (1060-1086கள்) என்று குறிப்பிடுகிறது. ஸ்ரீ ஜெகதேவன்" என்ற பெயர் கொண்ட நான்கு தங்க நாணயங்களும் கண்டுபிடிக்கப்பட்டுள்ளன. பி. சி. ராய் உட்பட பல அறிஞர்கள், இந்த நாணயங்களை பரமாரா இளவரசன் வெளியிட்டதாக அடையாளம் காட்டுகின்றனர். சாளுக்கிய மன்னன் முதலாம் சோமேசுவரன் தனது இராச்சியத்தின் வடக்குப் பகுதியில் "ஜெகதேவன்" ("உலகின் இறைவன்") என்ற பட்டப்பெயரால் அழைக்கப்பட்டான் என்றும், இந்த நாணயங்களை அவன்தான் வெளியிட்டான் என்றும் எம். எச். கிருஷ்ணா யூகித்தார். இருப்பினும், அறியப்பட்ட அனைத்து சாளுக்கிய நாணயங்களும் கன்னட எழுத்துக்களைக் கொண்டுள்ளன. அதே சமயம் ஜெகதேவனின் நாணயங்கள் பரமாரர்கள் பயன்படுத்திய நாகரி எழுத்துக்களைக் கொண்டுள்ளன. எனவே, கிருஷ்ணாவின் கோட்பாடு முற்றிலும் யூகமானது.  
ஜெகதேவன் கல்யாணியின் ஆறாம் விக்ரமாதித்தனின் மேலாதிக்கத்தை ஏற்றுக்கொண்டதாக வி. பி. ரோட் கருதுகிறார். விக்ரமாதித்தன் இவனை பெரார் மற்றும் தக்காணத்தின் ஒரு பகுதியின் ஆளுநராக மாற்றினார். பி.சி. ராய் இந்தக் கோட்பாட்டுடன் உடன்படவில்லை. ஒரு ஆட்சியாளர் தனது சொந்த பெயரில் தங்க நாணயங்களை வெளியிட்டிருக்க முடியாது என்று வாதிடுகிறார். மேலும் நாணயங்களில் சாளுக்கியர்களைக் குறிப்பிடவில்லை.  
1856ஆம் ஆண்டு பிரித்தானிய குடியேற்றத்துவ நிர்வாகி அலெக்சாண்டர் கின்லோச் போர்ப்சின் வரலாற்றுப் படைப்பான இராச மாலாவில் உள்ள ஒரு புராணக் கணக்கு, உதயாதித்தனுக்குப் பிறகு ஜெகதேவன் மன்னரானான் என்று கூறுகிறது. எனவே, ஜெகதேவன் என்பது இலட்சுமதேவனின் (ஆட்சி;பொ.ச. 1086-1094கள்) மற்றொரு பெயர் என்று பரமாரர்களை பற்றி ஆராய்ந்த வரலாற்றாளர் டி. சி. கங்குலி பரிந்துரைத்தார். ஜெகதேவன் பரமாரக் கல்வெட்டுகளின்படி, உதயாதித்தனின் வாரிசாக இருந்தான். கங்குலியின் கோட்பாட்டின்படி, இவன் தனது சகோதரன் நரவர்மனுக்கு (ஆட்சி;பொ.ச.1094-1133) ஆதரவாக அரியணையைத் துறந்தான். பின்னர் பரமார இராச்சியத்தின் தெற்குப் பகுதியை (பெரார் மற்றும் தக்காணத்தின் வடக்குப் பகுதிகள்) குறைந்தது பொ.ச.1112 வரை ஆட்சி செய்தான். பின்னர், விக்ரமாதித்தனின் அழைப்பின் பேரில் சாளுக்கிய அரசவைக்குச் சென்றான். வரலாற்றாளர் கே. சி. ஜெயின் இந்தக் கோட்பாட்டுடன் உடன்படவில்லை. ஜெகதேவவானும் இட்சுமதேவனும் இரண்டு தனித்துவமான இளவரசர்கள் என்று வாதிடுகிறார்.
# ஜெகதேவன்

## புராணக்கதைகள்

### விர்மதி-ஜெகதேவனைப் பற்றிய புராணக்கதை

குசராத்தி புராணங்களின் தொகுப்பான இராச மாலாவில் ஜெகதேவனைப் பற்றிய ஒரு புராணக்கதை குறிப்பிடப்பட்டுள்ளது. இது ஜெகதேவ் பர்மர் தார் பகுதியின் மன்னன் உதயாதித்தனுக்கும், அவனது சோலங்கி (சௌலுக்கிய) மனைவிக்கும் பிறந்தவன் என்று குறிப்பிடுகிறது. வகேலா வம்சத்தைச் சேர்ந்த ஒரு மனைவி மூலம் பிறந்த இரிந்த்வால் என்பவன் மன்னனுக்கு விருப்பமான மகனாகவும், வாரிசாகவும் இருந்துள்ளான். துக்தோடாவின் சாவ்டா ஆட்சியாளர் ஜெகதேவனின் தகுதிகளால் ஈர்க்கப்பட்டு தனது மகள் விர்மதியை பரமார இளவரசருக்கு திருமணம் செய்து வைத்தார். வகேலா இராணியின் தொல்லை காரணமாக ஜெகதேவன் தனது தந்தையின் இராச்சியத்தை விட்டு வெளியேறி துக்தோடாவை அடைந்தான். அங்கிருந்து, அவனும் அவனது மனைவி விர்மதியும் சோலங்கி மன்னர் சித் ராஜ் ஜெய்சிங்கின் ( ஜெயசிம்ம சித்தராஜா ) தலைநகரான அன்கில்வரத்துக்கு (பதான்) அணிவகுத்துச் சென்றனர்.  
மற்றொரு பரமார பாரம்பரியத்தின் படி, இந்திய துணைக் கண்டத்தின் வடக்குப் பகுதியில் உள்ள சில பழங்குடியினர் "ஜெகதேவ் பர்மார்", அதாவது ஜெகதேவனின் வழிவந்தவர்கள் எனக் கூறினர். ஜெகதேவனின் மருமகன் யசோவர்மனின் (ஆட்சி. பொ.ச.1133-1142 ) ஆட்சியின் போது, தில்லி சுல்தானகம் மால்வா, மீது படையெடுத்தது. இந்தப் படையெடுப்பின் விளைவாக ஜெகதேவனின் வழித்தோன்றல் இராய் சங்கரும் சில பரமாரர்களும் இராஜ்புதனம் வழியாக பஞ்சாபிற்கு குடிபெயர்ந்ததாக பரமாராக் படைப்புகள் கூறுகின்றன. இராய் சங்கருக்கு கியோ, தியோ அல்லது தெனு, சியோ என மூன்று மகன்கள் இருந்தனர். தியோவின் வழித்தோன்றல்கள் இன்றைய அரியானாவிலுள்ள மாதவூர் கிராமத்தை நிறுவினர். அங்கிருந்து அவர்கள் மற்ற இடங்களுக்கு குடிபெயர்ந்தனர். பின்னர் அவர்களில் சிலர் இந்து மதத்திலிருந்து சீக்கிய மதத்திற்கும் இஸ்லாத்திற்கும் மாறினார்கள்.  
இன்றைய குசராத்தில் உள்ள முலி மாகானத்தின் ஆட்சியாளர்களும் ஜெகதேவ் பரமாரனின் வம்சாவளியைக் கூறினர்.  
இன்றைய ஜம்மு மற்றும் காஷ்மீரில் இருந்த அக்னூர் சமஸ்தானத்தின் அம்பராயன் ஆட்சியாளர்கள் தார் பகுதியில் இருந்து இடம்பெயர்ந்த "ஜெகதேவ் சிங்" (ஜெகதேவன்) அவர்களின் வம்சாவளியைக் கண்டறிந்தனர்.
# புதிய நாடாளுமன்றக் கட்டிடம், புது தில்லி

புது தில்லியில் உள்ள **நாடாளுமன்றக் கட்டிடம்** இந்திய நாடாளுமன்றத்தின் இருக்கையாகும். இது மக்களவை மற்றும் மாநிலங்களவை ஆகியவற்றைக் கொண்டுள்ளது, அவை முறையே இந்தியாவின் ஈரவை நாடாளுமன்றத்தில் கீழ் மற்றும் மேல் சபைகளாகும்.  
இந்தியாவின் மத்திய விசுடா மறுவளர்ச்சித் திட்டத்தின் ஒரு பகுதியாக, புது தில்லியில் ஒரு புதிய நாடாளுமன்றக் கட்டிடம் கட்டப்பட்டது. இது 28 மே 2023 அன்று பிரதமர் நரேந்திர மோதியால் திறந்து வைக்கப்பட்டது.  
இது ரஃபி மார்க்கில் அமைந்துள்ளது, இது மத்திய விசுடாவைக் கடந்து பழைய நாடாளுமன்றக் கட்டிடம், விஜய் சௌக், இந்தியா வாயில், தேசிய போர் நினைவிடம், குடியரசுத் துணைத் தலைவர் இல்லம், ஐதராபாத்து இல்லம், செயலக கட்டிடம், பிரதமர் அலுவலகம் மற்றும் இல்லம், அமைச்சக கட்டிடங்கள் மற்றும் இந்திய அரசாங்கத்தின் மற்ற நிர்வாக அலகுகளால் சூழப்பட்டுள்ளது.  
புதிய நாடாளுமன்றக் கட்டிடம் முதன்முதலில் 19 செப்டம்பர் 2023 அன்று நாடாளுமன்ற சிறப்பு அமர்வின் போது, இந்திய நாடாளுமன்றம் என்ற பெயருடன் அதிகாரப்பூர்வ அலுவல்களுக்காக பயன்படுத்தப்பட்டது.
# புதிய நாடாளுமன்றக் கட்டிடம், புது தில்லி

## பின்னணி

2010களின் முற்பகுதியில் தற்போதைய பழைய நாடாளுமன்ற கட்டமைப்பின் நிலைத்தன்மை குறித்த கவலைகள் காரணமாக தற்போதுள்ள வளாகத்திற்குப் பதிலாக புதிய நாடாளுமன்ற கட்டிடத்திற்கான முன்மொழிவுகள் வெளிப்பட்டன. தற்போதைய கட்டிடத்திற்குப் பல மாற்று வழிகளைப் பரிந்துரைப்பதற்கான ஒரு குழுவை அப்போதைய இந்திய மக்களவைத் தலைவர் மீரா குமார் 2012-ல் அமைத்தார். தற்போதைய கட்டிடம், 93 ஆண்டுகள் பழமையான கட்டிடம் என்பதாலும் உறுப்பினர்கள் மற்றும் அவர்களது பணியாளர்களுக்கு போதுமான இடவசதியின்மையால் பாதிக்கப்படுவதாகக் கருதப்படுகிறது. மேலும் கட்டமைப்பு சிக்கல்களால் பாதிக்கப்படுவதாகவும் கருதப்படுகிறது. இருப்பினும், இந்தக் கட்டிடம் இந்தியாவின் தேசிய பாரம்பரியமிக்க தாகக் கருதப்படுகிறது. எனவே இக்கட்டமைப்பைப் பாதுகாப்பதற்கான திட்டங்களும் உள்ளன.
# புதிய நாடாளுமன்றக் கட்டிடம், புது தில்லி

## ஆரம்பம்

இந்திய அரசாங்கம் 2019ஆம் ஆண்டில் மத்திய விஸ்டா மறுவடிவமைப்புத் திட்டத்தைத் தொடங்கியது. இதன் ஒரு பகுதியாக புதிய நாடாளுமன்றக் கட்டிடத்தை நிர்மாணித்து, புது தில்லியில் ராஜ்பத்தை மறுசீரமைத்தல், இந்தியக் குடியரசுத் துணைத் தலைவருக்கு புதிய குடியிருப்பு கட்டுதல், புதிய அலுவலகம் மற்றும் குடியிருப்பு உள்ளிட்ட பிற திட்டங்களுடன், இந்தியப் பிரதமர் அலுவலகம் மற்றும் இல்லத்துடன் அனைத்து அமைச்சக கட்டிடங்களையும் ஒரே மத்திய செயலகத்தில் இணைத்தல் உள்ளது.  
புதிய பூமி பூசை அக்டோபர் 2020இல் நடைபெற்றது மற்றும் திசம்பர் 10, 2020 அன்று அடிக்கல் நாட்டப்பட்டது.  
அடிக்கல் நாட்டு விழா நடைபெற அனுமதிக்கப்பட்ட போதிலும், இந்திய உச்ச நீதிமன்ற நீதிபதி அஜய் மணிக்ராவ் கான்வில்கர், இத்திட்டத்திற்கு எதிராக நீதிமன்றத்தில் பெறப்பட்ட மனுக்கள் தீர்க்கப்படும் வரை மத்திய விஸ்டா மறுமேம்பாட்டுத் திட்டத்தை முழுவதுமாக நிறுத்தி வைத்தார். திசம்பர் 10 2020 அன்று, பிரதமர் நரேந்திர மோதி கட்டிடத்தின் அடிக்கல்லை நாட்டினார். இவ்விழாவில் அனைத்து சமயத் தலைவர்களால் மதங்களுக்கு இடையேயான பிரார்த்தனை நடைபெற்றது. ஜனவரி 2021 இல், உச்சநீதிமன்றத்தின் பெரும்பான்மை தீர்ப்பில், சுற்றுச்சூழலைக் கருத்தில் கொண்டு இந்தத் திட்டம் அங்கீகரிக்கப்பட்டு கட்டிடத்திற்கான பணிகள் தொடங்கப்பட்டன.
# புதிய நாடாளுமன்றக் கட்டிடம், புது தில்லி

## விளக்கம்

மத்திய விசுடாவின் மறுவடிவமைப்புக்கு பொறுப்பான கட்டிடக் கலைஞர் பிமல் படேலின் கருத்துப்படி, புதிய வளாகம் முக்கோண வடிவில் இருக்கும். இது ஏற்கனவே உள்ள வளாகத்திற்கு அடுத்ததாகக் கட்டப்படும் மற்றும் முந்தியதை கட்டிடத்தினை விடச் சற்று (5%) சிறியதாக இருக்கும்.  
இந்தக் கட்டிடம் 150 ஆண்டுகளுக்கும் மேலான ஆயுட்காலம் கொண்டதாக இருக்கும். இது பூகம்ப பாதிப்பினை தாங்கும் வகையில் வடிவமைக்கப்பட்டுள்ளது மற்றும் இந்தியாவின் பல்வேறு பகுதிகளின் கட்டிடக்கலை பாணிகளை உள்ளடக்கியதாக இருக்கும். மக்களவை மற்றும் மாநிலங்களவை கூட்டங்களுக்காக தற்போது உள்ளதை விட அதிகமான உறுப்பினர்களுக்கு இடமளிக்கும் வகையில் அதிக இருக்கைகளைக் கொண்டிருக்கும். ஏனெனில் இந்தியாவின் வளர்ந்து வரும் மக்கள்தொகை மற்றும் அதன் விளைவாக வருங்கால எல்லை நிர்ணயம் ஆகியவற்றுடன் இந்திய மக்களவை உறுப்பினர்களின் எண்ணிக்கை அதிகரிப்பினை கருத்தில் கொண்டு வடிவமைக்கப்பட்டுள்ளது. புதிய வளாகத்தில் மக்களவையில் 888 இருக்கைகளும், மாநிலங்களவை அறையில் 384 இடங்களும் இருக்கும். தற்போதைய நாடாளுமன்றக் கட்டிடம் போலல்லாமல், இது ஒரு மைய மண்டபத்தைக் கொண்டிருக்காது மற்றும் மக்களவை மண்டபத்தில் 1272 உறுப்பினர்கள் இருக்க முடியும். இதனால் இரு அவை இணைந்த கூட்டத்தினை நடத்திட முடியும்.
- **செப்டம்பர் 2020:** டாடா குழுமம் புதிய நாடாளுமன்றக் கட்டிடத்தின் கட்டுமானப் பணிகளை ₹ 862 கோடியில் மத்தியப் பொதுப் பணித்துறையிடமிருந்து பெற்றது.
- **அக்டோபர் 2020:** அகமதாபாத்தைச் சேர்ந்த எச் சி பி வடிவமைப்பு திட்டமிடல் மேலாண்மை தனியார் நிறுவனம், கட்டிடக்கலை ஆலோசனைப் பணியினை செயல்படுத்தும் உத்தரவினைப் பெற்றது.
- **10 திசம்பர் 2020:** புதிய நாடாளுமன்ற கட்டிட அடிக்கல்லினை பிரதமர் நரேந்திர மோதி நாட்டினார்.
- **11 சூலை 2022:** புதிய நாடாளுமன்றக் கட்டிடத்தின் உச்சியில் நாட்டின் தேசிய சின்னத்தின் சிலை திறக்கப்பட்து.
- **28 ஆகத்து 2022:** புதிய நாடாளுமன்றத்தின் பிரதான கட்டமைப்பு நிறைவடைந்தது.
- **18 மே 2023:** மக்களவை தலைவர் ஓம் பிர்லா இந்தியப் பிரதமர் நரேந்திர மோதியை சந்தித்து, 28 மே 2023 அன்று புதிய நாடாளுமன்றக் கட்டிடத் திறப்பு விழாவிற்கு தலைமை தாங்க அழைப்பு விடுத்தார்.
- **20 மே 2023:** கட்டுமானம் முழுமையாக நிறைவடைந்தது.
- **24 மே 2023:** புதிய நாடாளுமன்றக் கட்டிடத்தை இந்தியக் குடியரசுத் தலைவர் திறக்காமல், பிரதமர் திறப்பதற்கு எதிர்ப்பு தெரிவித்து 20 எதிர்கட்சிகள் திறப்பு விழாவை புறக்கணித்துள்ளது.
- **28 மே 2023:** புதிய நாடாளுமன்றக் கட்டிடத்தை பிரதமர் நரேந்திர மோதி திறந்து வைத்தார்.
- **19 செப்டம்பர் 2023:** 2023ஆம் ஆண்டு நாடாளுமன்ற சிறப்புக் கூட்டத் தொடரில் இருந்து அவை நடவடிக்கைகள் தொடங்கியது.
# தூய்மையான அறை

(சிவப்பு-பச்சை) விளக்குகள் அவசியம்.]]  
**தூய்மையான அறை** ( *cleanroom* ) என்பது காற்றில் கூட நுண் தூசுகள் இல்லாமல் பராமரிக்கப்படும் ஒரு அறை ஆகும். இந்த அறை தீவிரமாக தனிமைப்படுத்தப்பட்டு, அறைக்கு செல்லும் காற்றுகூட வடிகட்டப்பட்டு, மிக கவனமாக சுத்தப்படுத்தப்பட்டிருக்கும். இத்தகைய அறைகள் பொதுவாக அறிவியல் ஆய்வு, தொழில்துறையில் நவீன மின்னணு சதனங்கள் தயாரிப்பு போன்றவற்றிற்காக உருவாக்கப்படுகிறது. தூசி, காற்றில் பரவும் உயிரினங்கள் என அனைத்தையும் அறைக்குள் நுழையாமல் தடுத்து, அறைக்குள் கையாளப்படும் எந்தப் பொருளையும் தூய்மையாக வைத்திருக்கும் வகையில் தூய அறை வடிவமைக்கப்படுகிறது.  
மறுபுறம், தூய அறையிலுள்ள பொருட்களை காக்க இந்த அறைகள் பயன்படுத்தப்படுகின்றன. தீவிர சிகிச்சைகள் செய்யப்படும் மருத்துவமனைகளிலும், அபாயகரமான வைராலஜி போன்ற உயிரியல் ஆய்வகங்களிலும், அணுக்கருப் பொறியியல் ஆகியவற்றில் இது பெரும்பாலும் பயன்படுத்தப்படுகிறது. இந்த அறைகளில் உள்ள ஆய்வகங்களில் பணிபுரிபவர்கள் வழியாக தூசு வராமல் இருப்பதற்காக அவர்களுக்கு தனித்துவமான கவச உடைகள் தரப்படும். சளி, இருமல் போன்ற உடல் உபாதைகள் உள்ளவர்கள் வழியாக நீர்த்திவளைகள் உள்ளே பரவும் என்பதால் அவர்கள் இந்த ஆய்வகங்களில் அனுமதிக்கப்படுவதில்லை.  
தூய அறைகள் பொதுவாக முன்னரே தீர்மானிக்கப்பட்ட மூலக்கூறு அளவின்படி ஒரு கன மீட்டருக்குள் உள்ள துகள்களின் எண்ணிக்கையின் அடிப்படையில் தூய்மை நிலையுடன் உருவாக்கப்படுகின்றன. பொதுவாக நகர்ப்புறத்தின் வெளிப்புறக் காற்றில் ஒரு கன மீட்டரில் 35,000,000 துகள்கள் இருக்கும். அது ISO 9 சான்றளிக்கப்பட்ட தூய்மை அறைக்கு சமம். அதை ஒப்பிடுகையில் அதி தீவிரமான தூய்மை அறையாக கருதப்படும் ISO 14644-1 நிலை 1 என்று சான்றளிக்கப்பட்ட அறையில் அந்த அளவுக்கு எந்தத் தூசுகளும் இருக்காது. மேலும் 0.3 மைக்ரோ மீட்டர் மற்றும் அதற்கும் குறைவான அளவிலான துகள்களானது ஒரு கன மீட்டருக்கு 12 மட்டும் இருக்கும். தூய அறைகள் தூய்மைக்கு ஏற்ப வகைபடுத்தப்படுகின்றன. தூய அறையின் வசதிகள் பெரும்பாலும் நிலை 7 என்பதாகவே உருவாக்கப்படுகின்றன. அதே சமயம் நிலை 1 இல் உள்ள வசதிகள் மிகவும் அரிதாகவே உருவாக்கப்படுகின்றன.
# தூய்மையான அறை

## வரலாறு

நவீன தூய அறையை அமெரிக்க இயற்பியலறிஞர் வில்லிஸ் விட்ஃபீல்ட் கண்டுபிடித்தார். சாண்டியா தேசிய ஆய்வகத்தின் பணியாளராக இருந்த, விட்ஃபீல்ட் 1960 இல் தூய்மை அறைக்கான ஆரம்பத் திட்டங்களை உருவாக்கினார். விட்ஃபீல்டின் கண்டுபிடிப்புக்கு முன்பு, முந்தைய தூய அறைகளில் தூசுகள் மற்றும் கணிக்க முடியாதபடி காற்றோட்டத்தில் அவ்வப்போது பிரச்சனைகள் இருந்தன. விட்ஃபீல்ட் தனது தூய அறையை நிலையான, அதிகளவில் வடிகட்டப்பட்ட காற்றோட்டத்துடன் அசுத்தங்களை வெளியேற்றும் வகையில் வடிவமைத்தார்.
# சூரத் அறிவியல் மையம்

**சூரத் அறிவியல் மையம்** (*Science Centre, Surat*) இந்தியாவின் குசராத்து மாநிலத்திலுள்ள சூரத் நகரத்தில் அமைந்துள்ளது. மேற்கிந்தியாவில் இத்தகைய பல வசதி கொண்ட முதலாவது வளாகம் இதுவாகும். 2009 ஆம் ஆண்டு சூரத் முனிசிபல் ஆணையம் இம்மையத்தைக் கட்டியது. இந்த வளாகத்தில் ஓர் அறிவியல் மையம், அருங்காட்சியகம், ஒரு கலைக்கூடம், ஓர் அரங்கம், ஒரு திறந்தவெளி அரங்கம் மற்றும் ஒரு கோளரங்கம் போன்றவை உள்ளன. அகமதாபாத்தை சேர்ந்த கட்டிடக்கலை நிறுவனமான எச்.சி.பி வடிவமைப்பு, திட்டமிடல் மற்றும் மேலாண்மை தனியார் நிறுவனம் மூலம் இவ்வளாகம் வடிவமைக்கப்பட்டுள்ளது.
# சூரத் அறிவியல் மையம்

## வளாகம்

வளாகம் மொத்தம் 21,800 சதுர மீட்டர் பரப்பளவைக் கொண்டுள்ளது. மற்றும் 50,24 கோடி செலவில் கட்டப்பட்டது. கூடுதலாக, வளாகத்தில் ஒரு உணவகமும் அமைந்துள்ளது.
# சூரத் அறிவியல் மையம்

## வளாகம்

### அறிவியல் மையம்

அறிவியல் மையம் வளாகத்தின் முக்கிய பகுதியாகும். இது அறிவியல் கண்காட்சிகளைக் காண்பிக்கும் ஒரு வேடிக்கை அறிவியல் காட்சியகத்தைக் கொண்டுள்ளது. விண்வெளி, நெசவு மற்றும் வைரத்திற்கான பிரத்யேக காட்சியகங்களும் முன்மொழியப்பட்டுள்ளன.
# சூரத் அறிவியல் மையம்

## வளாகம்

### சர்தார் வல்லபாய் படேல் அருங்காட்சியகம்

சர்தார் வல்லபாய் படேல் அருங்காட்சியகத்தில் மரம், பீங்கான், தாமிரம், வெண்கலம், நெசவு, நாணயங்கள், ஓவியங்கள், சின்ன ஓவியங்கள், கையெழுத்துப் பிரதிகள், சிற்பங்கள் போன்ற பல்வேறு வகைகளில் சுமார் 8400 பழங்கால பொருட்கள் உள்ளன. சூரத்தின் கடந்த காலத்தை வெளிப்படுத்தும் வகையில் இந்த அருங்காட்சியகம் உருவாக்கப்பட்டது. அருங்காட்சியகத்தில் சூரத்தின் வரலாறு குறித்த ஆவணப்படங்களை திரையிட ஒரு சிறிய அரங்கமும் உள்ளது.  
2009 ஆம் ஆண்டில் சர்தார் வல்லபாய் படேல் அருங்காட்சியகத்திற்கான பொது இடங்கள் பிரிவில் வடிவமைப்பு பிரிவினர் பரிசு வென்றனர். நிறுவனப் பிரிவில் தேசிய விருது பெற்றதற்காக இவர்கள் பாராட்டப்பட்டனர்.
# சூரத் அறிவியல் மையம்

## வளாகம்

### திறந்தவெளி அரங்கம்

வளாகத்தில் ஒரு திறந்தவெளி அரங்கம் உள்ளது. இது வட்ட வடிவில் படிகள் இருக்கையுடன் உள்ளது. அரங்கில் 250 இருக்கைகள் உள்ளன. கலாச்சார நிகழ்ச்சிகள் மற்றும் சிறிய இசை நிகழ்ச்சிகளை ஏற்பாடு செய்ய அரங்கம் பயன்படுத்தப்படுகிறது.
# சூரத் அறிவியல் மையம்

## வளாகம்

### கோளரங்கம்

முதல் தளத்தில் அமைந்துள்ள கோளரங்கம் 16.30 மீட்டர் விட்டம் கொண்ட கோள வடிவில் கட்டப்பட்டுள்ளது. இது 140 இருக்கைகள் வசதி கொண்டதாகும். கோளரங்கத்தின் எண்முறை அரங்கம் முழு குவிமாடத்தில் காட்டப்படும் நட்சத்திரங்கள், சந்திரன், கிரகங்கள் மற்றும் பிற வானப் பொருட்களை கண்காணிக்க உதவுகிறது. எண்ணிம ஒலி அமைப்புடன் கூடிய நவீன தொழில்நுட்பத்தைப் பயன்படுத்தும் உயர் தெளிவுத்திறன் கொண்ட படவீழ்த்திகள் இங்கு பயன்படுத்தப்படுகின்றன. இந்த நிகழ்ச்சி தற்போது இந்தி, குசராத்தி மற்றும் ஆங்கிலம் ஆகிய மூன்று மொழிகளில் உள்ளது .
# சூரத் அறிவியல் மையம்

## வளாகம்

### கலைக்கூடம்

சர்தார் வல்லபாய் படேல் அருங்காட்சியகத்திற்கு எதிரே அமைந்துள்ள இந்த கலைக்கூடம், நகரின் கலை கண்காட்சிகளுக்காக பயன்படுத்தப்படுகிறது.
# சூரத் அறிவியல் மையம்

## வளாகம்

### அரங்கம்

அரங்கம் பிரதான கட்டிடத்தின் தெற்கு முனையில் உள்ள வளாகத்தின் இடைநிலை மட்டத்தில் அமைந்துள்ளது. இது 260 இருக்கை வசதி கொண்டது. கருத்தரங்குகள், விரிவுரைகள் மற்றும் கூட்டங்களுக்கு இந்த அரங்கம் பயன்படுத்தப்படுகிறது.
# சூரத் அறிவியல் மையம்

## இதையும் காண்க

- சுவாமி விவேகானந்தா கோளரங்கம்
# உஷா (பாகவத புராணம்)

**உஷா** (**Uṣā** or **Usha**) (சமசுகிருதம்: उषा) அசுர மன்னர் பாணாசூரனின் மகளும், கிருஷ்ணர் பெயரனான அனிருத்தனின் மனைவியும் ஆவார்.
# உஷா (பாகவத புராணம்)

## உஷாவின் திருமணம்

பாகவத புராணத்தின் படி, தற்கால இந்தியாவின் அசாம் மாநிலத்தின் சோனிதபுரத்தை ஆட்சி செய்த ஆயிரம் கைகள் கொண்ட அசுர குல மன்னரும், சிவபக்தருமான பாணாசூரனின் மகள் உஷா ஆவார். ஒரு முறை உஷா தேவி பார்வதியிடம் தனக்கு கணவர் யார் எனக்கேட்டாள். அதற்கு தேவி பார்வதி, வைகாசி மாதத்தில் உனது கனவில் தெரியும் ஆணே உனக்கு வரப்போகும் கணவர் என்றார்.  
, ரவி வர்மாவின் ஓவியம்]]  
வைகாசி மாதத்தில் உஷா கண்ட கனவில் ஒரு அழகிய இளைஞன் கனவில் வந்தார். கனவில் வந்த இளைஞன் மீது தீராக் காதல் கொண்டாள். உஷாவின் கனவில் வந்தவன் அனிருத்தன் ஆவான். (அனிருத்தன் கிருஷ்ணரின் பேரனும், பிரத்தியும்மனனின் மகனும் ஆவான்.) உஷா தனது தோழி சித்திரலேகாவின் மாயா சக்தியால், அனிருத்தனை துவாரகையிலிருந்து சோனிதபுரம் அரண்மனைக்கு அழைத்து வந்தாள்.  
இச்செய்தியறிந்த கிருஷ்ணர் மற்றும் [[பிரத்திம்யும்மனன் அனிருத்தனை மீட்க பெரும் படைகளுடன் பாணாசூரனின் சோனிதபுர இராச்சியத்தின் மீது படையெடுத்துச் சென்றனர். போரில் கிருஷ்ணர் பாணாசூரனின் ஆயிரம் கைகளையும், தலையையும் தனது சக்கராயுதத்தால் வெட்டி வீழ்த்தினார்.  
போருக்குப் பின்னர் அனிருத்தன் உஷாவை திருமணம் செய்து கொள்கிறார். இத்தம்பதியருக்கு வஜ்ரா மற்றும் மிருதுகேதனன் என இரண்டு குழந்தைகள் பிறக்கின்றனர்.
# உஷா (பாகவத புராணம்)

## மறு பிறப்பில்

சிவ புராணத்தின் படி அனிருத்தன்-உஷா தம்பதியினர் மறு பிறவியில் லெக்சிந்தர் - பெகுலா எனும் பெயரில் பிறந்து திருமணம் செய்து கொள்கிறார்கள்.
# உஷா (பாகவத புராணம்)

## மரபுரிமைப் பேறுகள்

உஷா - அனிருத்தன் தொடர்பான கதையை, 18-ஆம் நூற்றாண்டில் குஜராத்தி மொழியில் *பிரேமானந்த பட்* என்பவர் *ஒகாஹரன்* என்ற பெயரில் நூலாக வெளியிட்டார்.  
உஷா-அனிருத்தன் கதையை மையமாகக் கொண்டு, 1901-இல் *உஷா பரிநயம்* எனும் தெலுங்கு மொழி நூல் வெளியானது. உஷா-அனிருத்தன் கதையை மையமாகக் கொண்டு 1961-ஆம் ஆண்டில் தெலுங்கு மொழியில் *உஷா பரிநயம்* எனும் பெயரில் திரைப்படம் வெளியானது.  
கே. சுப்பிரமணியம் இயக்கத்தில் 1936-இல் *உஷா கல்யாணம்* எனும் பெயரில் தமிழ் மொழியில் ஒரு திரைப்படம் வெளியானது.
# தர்லோக் சிங்

**தர்லோக் சிங்** (*Tarlok Singh*)(இறப்பு 10 டிசம்பர் 2005) என்பவர் இந்தியத் திட்டக் குழு உறுப்பினராகவும், அரசு அதிகாரியாகவும் இருந்தவர் ஆவார்.
# தர்லோக் சிங்

## கல்வி & பணி

சிங் இலண்டன் பொருளியல் பள்ளியில் படித்தார். இந்தியத் திட்டக் குழு தொடங்கப்பட்டதிலிருந்து 1967-ல் ஓய்வு பெறும் வரை இவர் இதில் பணியாற்றினார். 1937 முதல் 1962 வரை இந்தியக் குடிமைப் பணி உறுப்பினராக இருந்தார். இந்தியாவின் முதல் ஐந்தாண்டுத் திட்டத்தை உருவாக்கியதில் பங்கு வகித்தார்.  
இந்தியாவின் முதல் பிரதமரான ஜவகர்லால் நேருவின் முதல் தனிச் செயலாளராகவும் சிங் இருந்தார். இவர் புணர்வாழ்வு பணி பொது இயக்குநராக இருந்தது பஞ்சாப் அகதிகள் மீள்குடியேற்ற பொறுப்பு மற்றும் ஐக்கிய நாடுகளின் சிறுவர் நிதியத்தில் 1970-ல் துணை நிர்வாக இயக்குநர் (திட்டமிடல்) 1974 வரைப் பணியாற்றினார்.
# தர்லோக் சிங்

## விருதுகள்

இவர் இந்தியச் சமூக அறிவியல் நிறுவனங்களின் சங்கத்தின் நிறுவனத் தலைவராக இருந்தார். பத்ம பூசண் (1962) மற்றும் 1954 பத்மசிறீ பெற்றவராவார்.  
1970-ல் ஸ்டாக்ஹோமில் உள்ள சுவீடன் அரச அறிவியல் கழகத்தின் பொருளாதாரத்திற்கான சோடர்ஸ்ட்ராம் பதக்கத்தைப் பெற்றார்.
# தர்லோக் சிங்

## புத்தகங்கள்

இவரது புத்தகங்கள், *வறுமை மற்றும் சமூக மாற்றம்*, *இடம்பெயர்ந்தவர்களுக்கான நில மீள்குடியேற்ற கையேடு*, *திட்டமிடல் செயல்முறை*, *ஒருங்கிணைந்த சமூகத்தை நோக்கி*, மற்றும் *இந்தியாவின் வளர்ச்சி அனுபவம்* ஆகியவை அடங்கும் .
# மாங்கடை

**மாங்கடை** (*Mangade*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643539. இது சித்தேரி ஊராட்சிக்கு உட்பட்டது.
# மாங்கடை

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 135 கிலோமீட்டர் தொலைவிலும், பாப்பிரெட்டிப்பட்டியில் இருந்து 9 கிலோ மீட்டர் தொலைவிலும் உள்ளது.
# மாங்கடை

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 57 குடும்பங்களும் 232 மக்களும் வாழ்கின்றனா். இதில் 124 ஆண்களும், 108 பெண்களும் ஆவா்.
# மணியம்பாடி

**மணியம்பாடி** (*Maniyabadi*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643463. இது மணியம்பாடி ஊராட்சிக்கு உட்பட்டது.
# மணியம்பாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 17 கிலோமீட்டர் தொலைவிலும், பாப்பிரெட்டிப்பட்டியில் இருந்து 22 கிலோ மீட்டர் தொலைவிலும் உள்ளது.
# மணியம்பாடி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 1,698 குடும்பங்களும் 6,288 மக்களும் வாழ்கின்றனா். இதில் 3,142 ஆண்களும், 3,146 பெண்களும் ஆவா்.
# அரிசு சந்திர சரின்

**அரிசு சந்திர சரின்** (*Harish Chandra Sarin*) என்பவர் (1914-1997) இந்திய அரசு அதிகாரி, எழுத்தாளர் மற்றும் இந்தியாவின் பாதுகாப்பு செயலாளர் ஆவார். இவர் நவம்பர் 3, 1968 முதல் திசம்பர் 7, 1970 வரை பதவியிலிருந்தார் இவர் *பாதுகாப்பு மற்றும் மேம்பாடு* என்ற புத்தகத்தை எழுதியவர்.  
சாரின், மே 27, 1914-ல் இந்தியாவின் உத்தரப் பிரதேச மாநிலத்தில் உள்ள தியோரியாவில் பிறந்தார் மற்றும் கேம்பிரிச்சுப் பல்கலைக்கழகத்தில் கல்வி பயின்றார். ஓய்வுபெறும் வயதைக் கடந்தும் இவர் பாதுகாப்புச் செயலாளராகப் பதவி வகித்தார். புஷ்பா ரத்தோரை மணந்த சரின், ஜனவரி 27, 1997-ல் இறந்தார். இந்திய அரசு இவருக்கு 1967-ல் இரண்டாவது உயரிய இந்தியக் குடிமகன் விருதான பத்ம விபூசண் விருதினை வழங்கியது. இவர் இந்திய மலையேறுதல் அறக்கட்டளையின் சிறப்பு விருதினை 1993ஆம் ஆண்டு பெற்றார்.
# அரிசு சந்திர சரின்

## மேலும் பார்க்கவும்

- ப. வெ. ரா. ராவ்
# மூக்காரெட்டிபட்டி

**மூக்காரெட்டிபட்டி** (*Mookkareddipatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643536. இது மூக்காரெட்டிபட்டி ஊராட்சிக்கு உட்பட்டது.
# மூக்காரெட்டிபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 47 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோ மீட்டர் தொலைவிலும் உள்ளது.
# மூக்காரெட்டிபட்டி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 578 குடும்பங்களும் 2,186 மக்களும் வாழ்கின்றனா். இதில் 1,065 ஆண்கள் 1,121 பெண்கள் ஆவா். இங்கு கோழிப்பண்ணைகள் அதிகம் உள்ளது. இங்கு அரசின் ஊராட்சி ஒன்றிய தொடக்கப்பள்ளி உள்ளது.
# மோட்டாங்குறிச்சி

**மோட்டாங்குறிச்சி** (*Mottankurichi*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643498. இது மோட்டாங்குறிச்சி ஊராட்சிக்கு உட்பட்டது.
# மோட்டாங்குறிச்சி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோ மீட்டர் தொலைவிலும் உள்ளது.
# மோட்டாங்குறிச்சி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 1,264 குடும்பங்களும் 4,787 மக்களும் வாழ்கின்றனா். இதில் 2,471 ஆண்கள் 2,316 பெண்கள் ஆவா்.
# இராஜாராம் சாசுதிரி

**இராஜா இராம் சாசுதிரி** (*Rajaram Shastri*)(இ**ராஜாராம் சாசுதிரி** ) (4 ஜூன் 1904 - 21 ஆகஸ்ட் 1991) என்பவர் இந்தியக் கல்வியாளர் ஆவார். இவர் 1971 இந்திய பொதுத் தேர்தலில் 5வது மக்களவைக்கு உத்தரப் பிரதேசம் வாரணாசியிலிருந்து இருந்து நாடாளுமன்ற உறுப்பினராகத் தேர்ந்தெடுக்கப்பட்டார். இவர் 1964 முதல் 1971 வரை மகாத்மா காந்தி காசி வித்யாபீடத்தின் பேராசிரியராகவும், பின்னர் துணைவேந்தராகவும் இருந்தார். இவர் ராய் பகதூர் தாக்கூர் ஜெய்ஸ்வாலின் பேரன் ஆவார்.  
இவர் தொழிலாளர் தேசிய ஆணையத்தின் முதல் உறுப்பினராக பணியாற்றினார். இந்திய அரசு இவருக்கு இரண்டாவது உயரிய விருதான பத்ம விபூசண் விருதினை1991-ல் வழங்கியது.  
இவர் 1991 ஆகத்து 21ம் நாளன்று புது தில்லியில் தனது 87ஆவது அகவையில் இறந்தார்.
# பிருத்வி நாத் தார்

**பிருத்வி நாத் தார்** (*Prithvi Nath Dhar*)(1 மார்ச் 1919 - 19 ஜூலை 2012) என்பவர் பொருளாதார நிபுணர் மற்றும் இந்திரா காந்தியின் தனிச் செயலாளராகவும் அவரது நெருங்கிய ஆலோசகர்களில் ஒருவராகவும் இருந்தார்.